Senthara ya Afrika ya Thutatsebo le Saense ya Filosofi
​Alex Broadbent (Mothušamolaodi wa ACEPS)
Alex ke Profesa wa Filosofi le Hlogophethiši ya Lefapha la tša Botho ka UJ. Nako ye e fetilego o swere maemo a go fapana a dinyakišišo, go ruta le go etela go la Cambridge, Vienna, Athens le Harvard, pele a ka šomela Yunibesithi ya Johannesburg ka 2011. Alex ke mofilosofa wa saense ka dikgahlego ka go filosofi ya phatlalatšo ya dihlare, filosofi ya dihlare, le filosofi ya molao, tšeo di kopantšwego ke merero ya filosofi ya tlholo, tlhalošo, le kgopolelo. O ikgafile go hwetša mathata a filosofi mo maemong a tirišo, le go thuša ka se sengwe se bohlokwa mabapi le tšona. O swere kelo ya P go tšwa go Setheo sa Bosetšhaba sa Dinyakišišo sa Afrika Borwa (2013-2018) e bile ke leloko la Setheo sa Disaense tša Bafsa sa Afrika Borwa. O gatišitše diathekhele tše dintši ka go dijenale tša maemo a godimo tša boditšhabatšhaba ka go magoro a mararo a dithuto (filosofi, phatlalatšo ya dihlare, molao). Puku ya gagwe ya mathomo, Philosophy of Epidemiology, e gatišitšwe ke Palgrave Macmillan ka 2013, e bile ga bjale e fetoletšwe ka go polelo ya Korea. Puku ya gagwe ya bobedi, Philosophy for Graduate Students: Metaphysics and Epistemology, e gatišitšwe ke Routledge ka Dibokwane 2016. Ga bjale o sa ngwala puku ya gagwe ya boraro, Philosophy of Medicine, ka fase ga kwano le ba Oxford University Press.
Websaete ya thuto ya Alex
Chad ke mofahloši le go ba moithuti wa tikrii ya bongaka ka go Lefapha la Filosofi ka UJ. Dinyakišišo tša gagwe di mabapi le go hlabolla tlhalošo ya filosofi ya bothata bja go šitwa ga netefatšo ya ka ntle ya maitekelo a ekonomi. Dikgahlego tša gagwe ka bophara ke bothata bja go fa mabaka le Saense ya Filosofi.
Websaete ya Chad
Uskali ke Profesa ya Dithuto Yunibesithing ya Helsinki, yo a laolago TINT – Senthara ya tše Dibotse ka go Fetiša ka go Disaense tša Filosofi ya Leago. Pele ga moo, e be e le Profesa ya Filosofi Yunibesithing ya Erasmus go la Rotterdam ka Netherlands, a laola EIPE [Erasmus Institute for Philosophy and Economics]. O ile ya ba morulaganyi wa Journal of Economic Methodology (1995-2005), le go ba Modulasetulo wa pele wa International Network for Economic Method. O swere maemo a go etela diyunibesithing tša go fapana e bile ga bjale o swere maemo dibotong tša borulaganyi tša dijenale tše lesome. Nyakišišo ya gago kudu e ka go disaense tša filosofi ya disaense tša leago le tša ekonomi, eupša ka dinako tše dingwe e akaretša mafapha a mangwe a saense gammogo le ditaba ka kakaretšo ka go dithuto tša saense, go akaretša dintlha tše dingwe tša yona tša leago. Direrwa ga bjale mo lenaneong la gagwe di akaretša dimmotlolo, bonnete bja saense, le dikarolo tša dithuto tša go tsenelana (bjalo ka dikholofelo tšeo di holofelwago le diphihlelelo magareng ga dirutwa; le ditaba tša ka ga go kgathatema ka go dinyakišišo tša tlaleletšo ya dithuto tša go fapana).
Websaete ya Uskali
Veli Mitova (Motlatšamolaodi wa ACEPS)
Veli ke Motlatšaprofesa wa Filosofi ka UJ. O hweditše PhD ya gagwe go tšwa Cambridge ka 2007. Pele a tlo šomela Lefapha la Filosofi ka mo UJ ka 2015, o rutile le go nyakišiša go la Yunibesithi ya Rhodes, UNAM (Mexico), le Yunibesithi ya Vienna. O šoma mo bogareng bja thutatsebo, filosofi ya tshekatsheko, le filosofi ya tiro. O sa tšo fetša puku ka ga mohuta wa bohlatse (Believable Evidence, Cambridge University Press) e bile ga bjale o ya go mafulo a matala ka ga thutatsebo ya tlhokomologo le go hloka toka ga go se dumelwe.
Websaete ya thuto ya Veli
Zinhle ke mofahloši ka go Lefapha la Filosofi ka go Yunibesithi ya Johannesburg. Dikgahlego tša gagwe tša dinyakišišo di amana kudu le filosofi ya dihlare, filosofi ya thutaphedi, le filosofi ya morafe. Nyakišišo ya gagwe ya Onase ka ga morafe mola nyakišišo ya gagwe ka Mastase e be e le ka ga bohwa le tlholego ya leabela. Zinhle o ruta dithuto tša tikrii ya mathomo ka go thutatlhago ya lefase le thutatsebo. E bile ke Moithuti o Mofsa wa Iris Marion e bile ke Cornelius Golightly Fellow.
Websaete ya Zinhle
Mongane ke mahlwaadibona le mmotegi wa katanelo ya tokologo ya Afrika; ke mongwadi e bile ke moithuti wa Fullbright wo e bile e lego ramahlale wa Afrika ge e le gore bohlale go ra gore go tšweletša sa ruri le go šimolla dikgopolo go thuša mo go boleng bja bophelo le go lefase la go phelega go mehuta ka moka ya bophelo.
Mongane mo go Wiki
Likhwa o feleletša MA ya gagwe ya Filosofi, ka nyakišišo yeo sehlogo yona e lego ‘Hegel’s critical response to scepticism in the Phenomenology of Spirit’. Ke mothuši go dinyakišišo go Profesa Alex Broadbent (Hlogophethiši ya tša Botho). Likhwa o šoma gape bjalo ka monyakišiši go mokgatlo wa go se dire letseno wo o bitšwago iARi, mokgatlo wo o šomago ka go protšeke ya go nyakišiša malapa a Afrika bjalo ka Setheo se Bohlokwa sa Afrika. Likhwa o na le kgahlego ya dinyakišišo ka go Filosofi ya Dihlare e bile kudu ka go maphelo a setšhaba le kgokaganyo ya ditsela tša Bodikela le tša Afrika tša go hlahloba le go alafa malwetši. Likhwa o holofela gore letšatši le lengwe o tla šomela Ditšhabakopano (UN), Mokgatlo wa Lefase wa tša Maphelo (WHO).